钦定古今图书集成/明伦汇编/闺媛典/第086卷 > 康国妻宾氏
## 钦定古今图书集成/明伦汇编/闺媛典/第086卷 > 康国妻宾氏

按《衡州府志》：“宾氏，小字丁香，衡山诸生宾应范女。崇
祯庚午，年十五，适康国。越六年，夫亡。氏毁容垢面，晨
夕对木主陨泣，五年如一日。及衡湘乱作，从父母匿
白云山。游骑四掠，举家被执。骑卒欲尽杀之。氏绐曰：
‘舍我父与弟，吾愿以身奉百年’。骑卒喜，立释之。驱氏
行，至柳树塘，忽大哭曰：‘此吾死所矣’！遂赴水死。”